Source: https://podnikam.sk/ako-vyplnit-danove-priznanie-k-dani-z-prijmov-fyzickej-osoby-zo-zavislej-cinnosti-za-rok-2019-typ-a/
Timestamp: 2020-02-26 12:04:26+00:00

Document:
Ako vyplniť daňové priznanie k dani z príjmov fyzickej osoby zo závislej činnosti za rok 2019 - typ A | Podnikam.sk '); document.write(''); }
Vzor daňového priznania k dani z príjmov fyzickej osoby zo závislej činnosti typ A sa oproti minulému roku nemení. Toto daňové priznanie podáva daňovník, ktorý dosahuje príjmy len zo závislej činnosti podľa § 5 zákona o dani z príjmov ak tieto príjmy nie sú oslobodené od dane. Ak dosahuje aj príjmy, podľa iných paragrafov zákona, podáva daňové priznanie typu B.
Daňové priznanie typ A je povinný podať každý daňovník, ktorý dosiahol príjmy len zo závislej činnosti, ktoré sú predmetom dane, presahujúce 50 % sumy nezdaniteľnej časti základu dane na daňovníka, t. j. za zdaňovacie obdobie roku 2019 presahujúce sumu 1 968,68 eura, ak
– plynú od zamestnávateľa, ktorý nie je platiteľom dane ani zahraničným platiteľom dane,
– plynú zo zdrojov v zahraničí,
– nemožno z týchto príjmov zraziť preddavok na daň,
– daňovník nepožiadal zamestnávateľa o vykonanie ročného zúčtovania preddavkov na daň z príjmov podľa § 38 zákona,
– požiadal zamestnávateľa o vykonanie ročného zúčtovania, ale nepredložil v ustanovenom termíne zamestnávateľovi požadované doklady,
– je povinný zvýšiť základ dane,
– došlo k zániku zamestnávateľa bez právneho nástupcu.
Ak daňovník dosiahol v príslušnom zdaňovacom období len príjmy zo závislej činnosti na území SR a požiadal svojho zamestnávateľa o vykonanie ročného zúčtovania, nie je povinný podať daňové priznanie!
Lehota na podanie daňového priznania je 3 kalendárne mesiace po uplynutí zdaňovacieho obdobia. To znamená, že daňové priznanie je potrebné podať do 31.3.2020. Vypočítaná daň je splatná rovnako v tejto lehote alebo do ôsmich dní od doručenia oznámenia čísla účtu správcom dane vedeného pre daňovníka, ak mu toto oznámenie bolo doručené po lehote na podanie daňového priznania. Ak v tejto lehote daňovník daň nezaplatí, správca dane mu uloží sankciu podľa daňového poriadku. Daň sa nevyrubí a teda ani neplatí, ak nepresiahne 17 eur alebo celkové zdaniteľné príjmy za zdaňovacie obdobie nepresiahnu 50 % sumy podľa § 11 ods. 2 písm. a) zákona (1 968,68 eura), s výnimkou, ak daňovník uplatňuje daňový bonus podľa § 33 zákona alebo daňový bonus na zaplatené úroky podľa § 33a zákona. Daň na úhradu sa neplatí, ak nepresiahne 5 eur. Daňové priznanie je povinný podať aj daňovník, ktorému nevznikla povinnosť podať daňové priznanie, ak ho na to správca dane vyzve.
Pred uplynutím lehoty na podanie daňového priznania môže daňovník podať opravné priznanie (typ A alebo typ B, ak zistí, že mal podať tento typ priznania), v ktorom vyznačí, že ide o opravné daňové priznanie.
Ak daňovník po uplynutí lehoty na podanie daňového priznania zistí, že mal zaplatiť vyššiu daň,ako bola uvedená v daňovom priznaní, alebo vyrubená správcom je povinný daňovník podať do konca mesiaca nasledujúceho po tomto zistení dodatočné daňové priznanie. V tejto lehote musí daň aj zaplatiť. Ak daňovník, ktorý podal daňové priznanie typu A zistí, že mal okrem príjmov zo závislej činnosti aj iný druh príjmov, je povinný podať dodatočné daňové priznanie k dani z príjmov fyzickej osoby typ B. Dodatočné daňové môže podať aj daňovník, ktorý zistí, že jeho daň má byť nižšia, alebo ak daňové priznanie neobsahuje správne údaje.
Na dodatočnom daňovom priznaní (typ A alebo typ B) sa na prvej strane vyznačí, že ide o dodatočné daňové priznanie a zároveň vyznačí aj deň, v ktorom daňovník zistil skutočnosti na podanie dodatočného daňového priznania. Daňovník vypĺňa v dodatočnom daňovom priznaní všetky potrebné riadky a rozdiely oproti pôvodnému priznaniu. Rozdiely z dodatočného daňového priznania daňovník vyznačí v VII. ODDIELe dodatočného daňového priznania na riadkoch 73 až 82.
Daň z príjmov – výpočet
Daň z príjmov fyzickej osoby sa vypočíta percentuálne zo základu dane z príjmov podľa § 4 zníženého o nezdaniteľné časti základu dane podľa § 11 zákona. Sadzba dane je
19 % z tej časti základu dane, ktorá nepresiahne 176,8-násobok sumy platného životného minima – pre zdaňovacie obdobie 2019 je to 36 256,38 eura,
Vypočítaná daň sa zaokrúhľuje na eurocenty nadol. Táto daň sa znižuje o daňový bonus podľa § 33 zákona a o daňový bonus na zaplatené úroky podľa § 33a zákona, ak na ne daňovníkovi vznikne nárok.
Ako príloha daňového priznania typ A tvoria sa odovzdávajú aj niektoré doklady:
povinnosť predkladania potvrdenia o návšteve školy zostane zachovaná u tých daňovníkov, ktorých deti študujú na školách nevykazujúcich údaje do predmetného registra (napr. školy v zahraničí). Prvýkrát to platí platí pri podaní daňového priznania za zdaňovacie obdobie 2019,
ak daňovník za zdaňovacie obdobie, za ktoré podáva daňové priznanie takéto doklady predložil svojmu zamestnávateľovi a zamestnávateľ mu priznal daňový bonus v plnej výške, doklady nie sú prílohou daňového priznania,
písomné potvrdenie o výkone dobrovoľníckej činnosti a to počas najmenej 40 hodín v zdaňovacom období, ak daňovník splnil podmienky a rozhodol sa poukázať podiel zaplatenej dane až do výšky 3 %,
kópia potvrdenia vydaného veriteľom na priznanie sumy daňového bonusu na zaplatené úroky podľa § 33a ZDP.
Číselné údaje, vyjadrujúce peňažné sumy, sa v daňovom priznaní typ A uvádzajú v eurách. Všetky prepočty sa vykonajú s presnosťou na dve desatinné miesta, pričom druhá číslica za desatinnou čiarkou sa upraví podľa číslic, ktoré nasledujú po nej, tak, že
V prémiovej časti obsahu nájdete postup na vyplnenie daňového priznania typ A
ako vyplniť daňové priznaniedaňové priznaniedaňové priznanie 2019daňové priznanie typ AdpfoPrémiový obsah

References: § 5
 § 38
 § 11
 § 33
 § 33
 § 4
 § 11
 § 33
 § 33
 § 33